As café ตั้งอยู่ในห้างเมญ่า ชั้น 3 บริเวณหน้าร้าน sumsung เป็นร้านเล็กๆที่มีจุดขายคือแพนเค้กที่สามารถเลือกรูปได้แม้แต่รูปหน้าเราเองในราคา 120฿ เริ่มต้นจากเลือกรูปที่เราต้องการแล้วส่งเข้าไปทางไลน์ของร้าน จากนั้นร้านจะเอาไฟล์รูปไปตั้งค่าในเครื่องปริ้นขนมแพนเค้ก รอปริ้นประมาณ 5 นาทีระหว่างนั้นน้องพนักงานจะค่อยๆเติมรายละเอียดลงไปให้สมจริงมากขึ้น ขั้นตอนดูไม่ยุ่งยากแต่อาจจะต้องใช้ฝีมือและระยะเวลาซักหน่อยซึ่งแต่ละรูปจะใช้เวลาทั้งหมดประมาณ 15 นาที นอกจากแพนเค้กแล้วทางร้านยังมีท้อปปิ้งให้เลือกเพิ่มทั้งผลไม้สด วิปครีมและซอสหลากหลายชนิดในราคาเริ่มต้นที่ 20฿ รสชาดขนมยังเฉยๆแป้งแห้งและแข็งไปหน่อยซึ่งส่วนหนึ่งอาจจะเพราะมัวแต่ถ่ายรูปจนทำให้ขนมเย็นก็ได้ แต่ด้วยความแปลกใหม่ก็ทำให้เป็นที่น่าสนใจน่ามาลองอยู่ไม่น้อย และถ้าใครติดอกติดใจอยากมีพวงกุญแจหรือโมเดลเป็นรูปตัวเอง ทางร้านก็มีบริการปริ้น 3 มิติในราคาเริ่มต้นที่ 1,500฿ ด้วยค่ะ ร้านนี้ถือว่าเป็นความสนุกแปลกใหม่อีกร้านนึง ใครอยากมีแพนเค้กเป็นรูปหน้าตัวเองเก๋ๆก็น่ามาลองซักครั้งค่ะ